GUNKUL เศร้า กำไรไตรมาส 1/58 ลดลงกว่า 70%
GUNKUL รายงานผลการดำเนินงานไตรมาส 1/58 มีกำไรสุทธิ 48.22 ล้านบาท ลดลง 77% จากช่วงเดียวกันของปีก่อน
11 พ.ค. 2558

บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 48.22 ล้านบาท หรือมีกำไรสุทธิ 0.05 บาทต่อหุ้น ลดลง 77% จากช่วงเดียวกันของปีก่อนที่มีกำไรสุทธิ 206.71 ล้านบาท หรือมีกำไรสุทธิ 0.23 บาทต่อหุ้น
เนื่องจากมีรายได้จากการรับเหมาก่อสร้างลดลงประมาณ 90% ส่งผลให้กำไรเบ็ดเสร็จรวมลดลงตามไปด้วย เนื่องจากรัฐบาลเลื่อนการประกาศการตอบรับการซื้อไฟฟ้าโครงการพลังงานแสงอาทิตย์แบบติดตั้งบนพื้นดินค้างท่อที่เหลือ โดยคาดว่าน่าจะประกาศภายในไตรมาส 2 ปี 58 